ການຢ້ຽມຢາມອາເມລິກາຢ່າງເປັນທາງການ ຂອງເລຂາທິການໃຫຍ່ພັກກອມມູນິດ ຫວຽດນາມ ແມ່ນການສ້າງການພົວພັນໃໝ່
ທ່ານເລຂາທິການໃຫຍ່ຫງວຽນຟູ໋ຈ້ອງ ໃຫ້ການຕ້ອນຮັບອະດີດ ປະທານາທິບໍດີ ອາເມລິກາ Bill Clinton
ໃນວັນທີ 2/7/2015. (ພາບ: Trí Dũng – TTXVN)
ເນື່ອງໃນການຢ້ຽມຢາມຂອງທ່ານເລຂາທິການໃຫຍ່ຄະນະບໍລິຫານງານສູນກາງພັກ ກອມມູນິດ ຫວຽດນາມ ຫງວຽນຟູ໋ຈ້ອງ ເຖິງ ອາເມລິກາ ແຕ່ວັນທີ 6 – 10/7, ທ່ານ ຮ່ວາງບີ່ງກວນ, ຫົວໜ້າຄະນະພົວພັນຕ່າງປະເທດສູນກາງ ມີບົດຂຽນໃນໜັງສືພິມ Washington Post (ໄປສະນີ ວໍຊິງຕັນ) ຂອງອາເມລິກາ ໃນວັນທີ 3/7. ໃນບົດຂຽນຂອງຕົນ, ທ່ານຫົວໜ້າພົວພັນຕ່າງປະເທດສູນກາງ ຮ່ວາງບີ່ງກວນ ໄດ້ຊີ້ແຈ້ງການຢ້ຽມຢາມ ອາເມລິກາ ຢ່າງເປັນທາງການຂອງທ່ານເລຂາທິການໃຫຍ່ ຫງວຽນຟູ໋ຈ້ອງ ຈະແມ່ນຂີດໝາຍໃນການພົວພັນລະຫວ່າງ 2 ປະເທດ. ໃນຕະຫຼອດ 20 ປີຜ່ານມາ, ການພົວພັນລະຫວ່າງ 2 ປະເທດແມ່ນຈາກຄຳສັ່ງຂວຳ້ບາດ ເຖິງການພົວພັນທາງການທູດທີ່ຄົບຖ້ວນກ່ວາ, ການເຊັນສັນຍາການຄ້າ 2 ຝ່າຍ ແລະ ສ້າງຕັ້ງການພົວພັນຄູ່ຮ່ວມມືຮອບດ້ານ. ໃນຂົງເຂດເສດຖະກິດ, ຈາກສະພາບຕົວຈິງແມ່ນບໍ່ມີການແລກປ່ຽນຄ້າຂາຍຮອດກາງປີ 1990, ການຄ້າໄດ້ມີການເຕີບໂຕດ້ວຍລະດັບປະທັບໃຈ, ຈາກ 451 ລ້ານ USD ໃນປີ 1995 ຂຶ້ນລະດັບປະມານ 35 ຕື້ USD ໃນປີ 2014.
ໃນບົດຂຽນ, ທ່ານຫົວໜ້າຄະນະພົວພັນຕ່າງປະເທດສູນກາງ ຮ່ວາງບີ່ງກວນ ກໍ່ຢັ້ງຢືນວ່າ: ການຢ້ຽມຢາມຂອງທ່ານເລຂາທິການໃຫຍ່ ຫງວຽນຟູ໋ຈ້ອງ ຈະແມ່ນຂີດໝາຍປະກອບສ່ວນເປີດບັນດາການປ່ຽນແປງຕັ້ງໜ້າກ່ວາ. ເຖິງວ່າ ມີ ຫຼື ບໍ່ທັນມີຂໍ້ຕົກລົງການຄ້າຄູ່ຮ່ວມມືຂ້າມປາຊີຟິກກໍຕາມ ແຕ່ ຫວຽດນາມ ຍາມໃດກໍ່ຕ້ອນຮັບບັນດານັກລົງທຶນຂອງ ອາເມລິກາ ກ່ວາອີກ ແລະ ປາດຖະໜາຢາກໃຫ້ ອາເມລິກາ ກາຍເປັນນັກລົງທຶນອັນດັບໜຶ່ງຢູ່ ຫວຽດນາມ. ຫວຽດນາມ ພວມຕັ້ງໜ້າໃນການໜູນຊ່ວຍກອງທັບ ອາເມລິກາ ໃນບັນດາຄວາມມານະພະຍາຍາມຊອກຫາທະຫານ ອາເມລິກາ ທີ່ຫາຍສາບສູນໃນສົງຄາມ ແລະ ປະຈຸບັນ, ທະຫານຜ່ານເສີກ ອາເມລິກາ ຫຼາຍກຸ່ມນອນໃນຈຳນວນຜູ້ສະໜັບສະໜູນການພົວພັນລະຫວ່າງ 2 ປະເທດຫຼາຍທີ່ສຸດ.
(ແຫຼ່ງຄັດຈາກ VOV)